pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ หารือ รมช.กต. สหรัฐฯ ย้ำความเป็นพันธมิตรที่แน่นแฟ้น พร้อมผลักดันความร่วมมือด้านวัคซีนโควิด-19
วันพุธที่ 2 มิถุนายน 2564
นายกฯ หารือ รมช.กต. สหรัฐฯ ย้ําความเป็นพันธมิตรที่แน่นแฟ้น พร้อมผลักดันความร่วมมือด้านวัคซีนโควิด-19
นายกฯ หารือ รมช.กต. สหรัฐฯ ย้ําความเป็นพันธมิตรที่แน่นแฟ้น พร้อมผลักดันความร่วมมือด้านวัคซีนโควิด-19
วันนี้ (2 มิถุนายน 2564) เวลา 09.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นางเวนดี้ อาร์. เชอร์แมน (H.E. Mrs. Wendy R. Sherman) รัฐมนตรีช่วยว่าการกระทรวงการต่างประเทศสหรัฐอเมริกา เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสการเยือนประเทศไทย โดยภายหลังเสร็จสิ้นการหารือ นายอนุชา บูรพชัยศรี โฆษกประจําสํานักนายกรัฐมนตรี เปิดเผยสาระสําคัญ ดังนี้
นายกรัฐมนตรีกล่าวต้อนรับและแสดงความยินดีกับการรับตําแหน่งรัฐมนตรีช่วยว่าการกระทรวงการต่างประเทศสหรัฐอเมริกา เชื่อมั่นว่าด้วยประสบการณ์และความเชี่ยวชาญของ รมช.กต. สหรัฐฯ จะมีบทบาทสําคัญอย่างยิ่งในการส่งเสริมมิตรภาพระหว่างไทยกับสหรัฐฯ ที่ยาวนานกว่า 188 ปี ให้แน่นแฟ้นมากยิ่งขึ้น โอกาสนี้ นายกรัฐมนตรีฝากความยินดีถึงนายโจเซฟ อาร์. ไบเดน อีกครั้ง ที่ได้รับเลือกตั้งเป็นประธานาธิบดีสหรัฐอเมริกา โดยไทยได้ติดตามนโยบายของสหรัฐฯ อย่างต่อเนื่อง และหวังว่าไทยกับสหรัฐฯ จะเพิ่มพูนความร่วมมือที่เป็นประโยชน์ต่อกันในลักษณะ Win-Win ต่อไป
ด้านรัฐมนตรีช่วยว่าการกระทรวงการต่างประเทศสหรัฐอเมริกา ขอบคุณนายกรัฐมนตรีที่ให้การต้อนรับ ชื่นชมความสัมพันธ์ระหว่างไทยกับสหรัฐฯ ที่มีมายาวนานหลายทศวรรษ มีความร่วมมือระหว่างกันที่แน่นแฟ้น โดยเฉพาะด้านความมั่นคง และเศรษฐกิจ อย่างไรก็ดี รมช.กต. สหรัฐฯ เห็นว่าขณะนี้หลายประเทศทั่วโลกกําลังเผชิญกับสถานการณ์ที่ยากลําบากจากโควิด-19 ซึ่งสหรัฐฯ เข้าใจและมีนโยบายด้านการจัดหาวัคซีนเพื่อช่วยเหลือหลาย ๆ ประเทศให้ผ่านพ้นจากสถานการณ์ดังกล่าวรวมถึงพร้อมให้การสนับสนุนไทยในการเข้าถึงวัคซีน ซึ่งนายกรัฐมนตรีขอบคุณและยินดีรับการสนับสนุนโดยจะดําเนินการตามกระบวนการนําเข้าวัคซีนต่อไป
โอกาสนี้ ทั้งสองฝ่ายได้หารือในประเด็นสําคัญอื่น ๆ ร่วมกัน อาทิ ประเด็นเรื่องสภาพภูมิอากาศที่สหรัฐฯ ให้ความสําคัญ ซึ่งนายกรัฐมนตรียืนยันว่าไทยให้ความสําคัญ และสอดคล้องกับนโยบายส่งเสริมการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green Economy: BCG Economy) ของไทย ซึ่งจะนําเข้าเป็นวาระสําคัญในการประชุมเอเปค ปี 2565 ต่อไป ในส่วนประเด็นเรื่องความมั่นคงของมนุษย์ โดยเฉพาะการต่อต้านการค้ามนุษย์ รัฐบาลได้กําหนดเป็นวาระแห่งชาติ และมุ่งมั่นแก้ปัญหาผ่านความร่วมมือกับภาคส่วนต่าง ๆ ซึ่ง รมช.กต. สหรัฐฯ ชื่นชมความมุ่งมั่นของไทยและพร้อมสนับสนุนไทย
นอกจากนี้ ในประเด็นความร่วมมือพหุภาคี นายกรัฐมนตรีชื่นชมสหรัฐฯ ที่มีบทบาทอย่างสร้างสรรค์ในภูมิภาคอาเซียน และอนุภูมิภาคลุ่มน้ําโขงมาโดยตลอด ยืนยันว่า ไทยพร้อมสนับสนุนบทบาทที่สร้างสรรค์และความร่วมมือกับสหรัฐฯ ต่อไป ซึ่งในตอนท้าย ทั้งสองได้แลกเปลี่ยนความคิดเห็นต่อสถานการณ์ในเมียนมา โดย รมช.กต. สหรัฐฯ ได้ติดตามสถานการณ์ในเมียนมาอย่างใกล้ชิด เชื่อมั่นว่าไทยและอาเซียนมีการดําเนินการที่สร้างสรรค์เพื่อหาทางออกที่สันติ อย่างไรก็ดี รมช.กต. สหรัฐฯ ห่วงกังวลเกี่ยวกับกรณีผู้หนีภัย ซึ่งส่งผลกระทบโดยตรงต่อประเทศไทย โดยนายกรัฐมนตรีเน้นย้ําว่า ไทยมีประสบการณ์เกี่ยวกับผู้หนีภัยภายใต้หลักมนุษยธรรมพร้อมยืนยันว่าไทยมุ่งหวังให้เกิดการแก้ไขปัญหาโดยสันติวิธี
รัฐบาลไทย-ข่าวทำเนียบรัฐบาล-มาตรการช่วยเหลือและบรรเทาผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) กรณีสินเชื่อรายย่อยระดับจังหวัดภายใต้การกำกับ (สินเชื่อพิโกไฟแนนซ์)
วันพุธที่ 2 มิถุนายน 2564
มาตรการช่วยเหลือและบรรเทาผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) กรณีสินเชื่อรายย่อยระดับจังหวัดภายใต้การกํากับ (สินเชื่อพิโกไฟแนนซ์)
สศค.ออกหนังสือขอความร่วมมือผู้ประกอบธุรกิจสินเชื่อพิโกไฟแนนซ์ให้ความช่วยเหลือและบรรเทาผลกระทบจาก COVID-19 ให้กับลูกหนี้ตามความเหมาะสมและตามสมควรที่ผู้ประกอบธุรกิจสินเชื่อพิโกไฟแนนซ์แต่ละรายจะสามารถให้ความช่วยเหลือแก่ลูกหนี้ของตนเอง
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ด้วยสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ระลอกใหม่ที่เริ่มกลับมาแพร่ระบาดตั้งแต่เดือนธันวาคม 2563 และจวบจนกระทั่งถึงปัจจุบัน ความรุนแรงของการแพร่ระบาดก็ยังไม่บรรเทาเบาบางลง รวมทั้งยังได้มีการแพร่กระจายไปยังพื้นที่ต่างๆ ทั่วประเทศ ส่งผลกระทบต่อสภาวะเศรษฐกิจ การจ้างงาน และสภาพความเป็นอยู่ของประชาชนคนไทยในวงกว้าง
สํานักงานเศรษฐกิจการคลัง (สศค.) ในฐานะที่เป็นหน่วยงานที่ได้รับมอบหมายจากรัฐมนตรีว่าการกระทรวงการคลังให้ทําหน้าที่กํากับดูแลธุรกิจสินเชื่อรายย่อยระดับจังหวัดภายใต้การกํากับ (สินเชื่อพิโกไฟแนนซ์) จึงได้ออกหนังสือขอความร่วมมือผู้ประกอบธุรกิจสินเชื่อพิโกไฟแนนซ์ให้ความช่วยเหลือและบรรเทาผลกระทบจาก COVID-19 ให้กับลูกหนี้ตามความเหมาะสมและตามสมควรที่ผู้ประกอบธุรกิจสินเชื่อพิโกไฟแนนซ์แต่ละรายจะสามารถให้ความช่วยเหลือแก่ลูกหนี้ของตนเองได้ โดยการ (1) ลดค่างวดหรือขยายระยะเวลาการชําระหนี้ (2) เปลี่ยนประเภทหนี้จากระยะสั้นเป็นระยะยาว (3) พักชําระค่างวดหรือพักเงินต้นและจ่ายดอกเบี้ยบางส่วน หรือพักเงินหรือพิจารณาลดอัตราดอกเบี้ย หรือวิธีการอื่นใดที่จะสามารถช่วยบรรเทาภาระหนี้กับลูกหนี้ได้ นอกจากนี้ ยังได้ขยายระยะเวลาการส่งรายงานงบการเงินสําหรับรอบปีบัญชี พ.ศ. 2563 ให้แก่ผู้ประกอบธุรกิจสินเชื่อพิโกไฟแนนซ์ออกไปเป็นภายในวันที่ 30 มิถุนายน พ.ศ. 2564
ทั้งนี้ สศค. หวังเป็นอย่างยิ่งว่าจะได้รับความร่วมมือจากผู้ประกอบธุรกิจสินเชื่อพิโกไฟแนนซ์เพื่อให้ความช่วยเหลือประชาชนที่เป็นลูกหนี้ของกลุ่มธุรกิจสินเชื่อพิโกไฟแนนซ์ ซึ่งจะช่วยทําให้ประชาชนคนไทยผ่านพ้นสถานการณ์ COVID-19 ในครั้งนี้ไปด้วยกัน ดังเช่นเมื่อครั้งที่ได้รับผลกระทบจาก COVID-19 ระลอกแรกเมื่อปี 2563
ศูนย์รับแจ้งการเงินนอกระบบ สํานักงานเศรษฐกิจการคลัง
โทร. สายด่วน 1359
รัฐบาลไทย-ข่าวทำเนียบรัฐบาล-ออมสิน เผยยอดผู้กู้สินเชื่อสู้ภัย COVID-19 ช่วยรายย่อย อนุมัติสินเชื่อแล้วกว่า 430,000 ราย เตรียมขยายให้ผู้ใช้ MyMo รายใหม่ยื่นกู้ได้ 6 มิ.ย. นี้
วันพุธที่ 2 มิถุนายน 2564
ออมสิน เผยยอดผู้กู้สินเชื่อสู้ภัย COVID-19 ช่วยรายย่อย อนุมัติสินเชื่อแล้วกว่า 430,000 ราย เตรียมขยายให้ผู้ใช้ MyMo รายใหม่ยื่นกู้ได้ 6 มิ.ย. นี้
ความคืบหน้าการปล่อยสินเชื่อตามมาตรการสินเชื่อสู้ภัย COVID-19 วงเงินโครงการ 10,000 ลบ. ที่ผ่านมามีประชาชนให้ความสนใจยื่นกู้เป็นจํานวนมาก โดยธนาคารฯ ได้อนุมัติสินเชื่อแก่ลูกค้าแล้วเป็นจํานวนกว่า 430,000 ราย ทั้งนี้ ร้อยละ 95 ของจํานวนที่อนุมัติดังกล่าว
นายวิทัย รัตนากร ผู้อํานวยการธนาคารออมสิน เปิดเผยความคืบหน้าการปล่อยสินเชื่อตามมาตรการ “สินเชื่อสู้ภัย COVID-19” วงเงินโครงการ 10,000 ล้านบาท ที่ผ่านมามีประชาชนให้ความสนใจยื่นกู้เป็นจํานวนมาก โดยธนาคารฯ ได้อนุมัติสินเชื่อแก่ลูกค้าแล้วเป็นจํานวนกว่า 430,000 ราย ทั้งนี้ ร้อยละ 95 ของจํานวนที่อนุมัติดังกล่าว เป็นการอนุมัติโดยเกณฑ์ผ่อนปรน ซึ่งไม่สามารถอนุมัติสินเชื่อได้ในกรณีปกติ จึงต้องขอขอบคุณรัฐบาลที่ให้การสนับสนุนธนาคารในการจัดทํามาตรการครั้งนี้
สําหรับลูกค้าที่ไม่ได้รับการอนุมัติสินเชื่อ กล่าวคือไม่ผ่านเกณฑ์ผ่อนปรนนั้น สาเหตุหลักเกิดจากผลการประเมินความเสี่ยงโดยหน่วยงานภายนอก ได้คะแนนไม่ผ่านเกณฑ์การพิจารณา ทั้งนี้ หากลูกค้ายังมีความจําเป็นที่ต้องการสินเชื่อ อาจเลือกใช้บริการสินเชื่อจํานําทะเบียนรถ ที่ปัจจุบันธนาคารออมสิน ร่วมกับบริษัท เงินสดทันใจ จํากัด ลดอัตราดอกเบี้ยสินเชื่อจํานําทะเบียนรถมอเตอร์ไซค์ เหลือเพียง 0.49% ต่อเดือนตลอดอายุสัญญา ซึ่งเป็นอัตราดอกเบี้ยที่สูงกว่าโครงการสินเชื่อสู้ภัย COVID-19 ไม่มากนัก ผู้ที่สนใจสามารถติดต่อขอสินเชื่อนี้ได้ ภายในวันที่ 30 มิถุนายน 2564 ที่ธนาคารออมสิน 550 สาขา
อนึ่ง ธนาคารฯ ได้ปรับหลักเกณฑ์ของมาตรการสินเชื่อสู้ภัย COVID-19 โดยให้ผู้ที่เปิดใช้ MyMo ก่อนวันที่ 1 มิถุนายน 2564 สามารถกดลงทะเบียนยื่นขอกู้ได้ ตั้งแต่วันที่ 6 มิถุนายน 2564 เป็นต้นไป (ปรับจากเดิมที่กําหนดไว้เป็นก่อนวันที่ 1 พฤษภาคม 2564) เพื่อขยายขอบเขตความช่วยเหลือครอบคลุมประชาชนที่ต้องการเข้าถึงสินเชื่อนี้ให้มากขึ้น ทั้งนี้ ผู้มีสิทธิ์ขอกู้จะต้องมีคุณสมบัติเบื้องต้นคือ มีสัญชาติไทย อายุ 20 ปี - 70 ปี และไม่เป็นเกษตรกร หรือข้าราชการ / พนักงานรัฐวิสาหกิจ หรือลูกจ้างในหน่วยงานของรัฐ โดยธนาคารฯ เปิดให้ผู้สนใจสามารถลงทะเบียนแจ้งความประสงค์ขอสินเชื่อสู้ภัย COVID-19 ได้ทางแอป MyMo จนถึงวันที่ 31 ธันวาคม 2564 หรือจนกว่าจะครบจํานวนวงเงินโครงการ
รัฐบาลไทย-งบประมาณ  2565 : สภาผ่านร่าง พ.ร.บ.งบประมาณ วาระแรก  เห็นด้วย 268 เสียง  นายกรัฐมนตรียืนยันการจัดทำงบประมาณ ยึดโยงประชาชนและประโยชน์ชาติเป็นสำคัญ
วันพฤหัสบดีที่ 3 มิถุนายน 2564
งบประมาณ  2565 : สภาผ่านร่าง พ.ร.บ.งบประมาณ วาระแรก  เห็นด้วย 268 เสียง  นายกรัฐมนตรียืนยันการจัดทํางบประมาณ ยึดโยงประชาชนและประโยชน์ชาติเป็นสําคัญ
งบประมาณ  2565 : สภาผ่านร่าง พ.ร.บ.งบประมาณ วาระแรก  เห็นด้วย 268 เสียง  นายกรัฐมนตรียืนยันการจัดทํางบประมาณ ยึดโยงประชาชนและประโยชน์ชาติเป็นสําคัญ
วันนี้ (2 มิ.ย. 64) เวลา 23.50 น. ณ ห้องประชุมสภาผู้แทนราษฎร อาคารรัฐสภา ถนนสามเสน เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมประชุมสภาผู้แทนราษฎร (สมัยสามัญประจําปีครั้งที่ 1) เป็นพิเศษ เพื่อพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2565 โดยที่ประชุม ได้มีการลงคะแนนเห็นด้วย 268 ไม่เห็นด้วย 201 และงดออกเสียง 2
โอกาสนี้ นายกรัฐมนตรีกล่าวขอบคุณสมาชิกสภาฯ ที่ให้ความคิดเห็นร่างพระราชบัญญัติงบประมาณรายจ่ายประจําปีงบประมาณ พ.ศ. 2565 ที่ให้ความสําคัญกับประชาชนและผลประโยชน์ของชาติ และเป็นการดําเนินการบริหารต่อเนื่องจากปี 2564 ซึ่งความเห็นและข้อสังเกตที่สมาชิกทุกท่านอภิปรายไว้ ขอฝากให้คณะกรรมาธิการวิสามัญที่ได้แต่งตั้งขึ้น นําไปใช้ประกอบพิจารณา ตรวจสอบรายละเอียดของร่างพระราชบัญญัติงบประมาณรายจ่าย ปีงบประมาณ 2565 ให้เป็นไปด้วยความรอบคอบ รวมทั้งเกิดประโยชน์ต่อพี่น้องประชาชนตามที่มุ่งหวังไว้ทุกประการ
............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีขอคนไทยร่วมใจเดินหน้าตามแผนงานร่วมกัน แจงงบเงินกู้ 1 ล้านล้านบาท เบิกจ่ายแล้ว 715,451 ล้านบาท หรือร้อยละ 87.5
วันพุธที่ 2 มิถุนายน 2564
นายกรัฐมนตรีขอคนไทยร่วมใจเดินหน้าตามแผนงานร่วมกัน แจงงบเงินกู้ 1 ล้านล้านบาท เบิกจ่ายแล้ว 715,451 ล้านบาท หรือร้อยละ 87.5
นายกรัฐมนตรีขอคนไทยร่วมใจเดินหน้าตามแผนงานร่วมกัน แจงงบเงินกู้ 1 ล้านล้านบาท เบิกจ่ายแล้ว 715,451 ล้านบาท หรือร้อยละ 87.5
วันนี้(2มิ.ย. 64)เวลา20.00น.ณห้องประชุมสภาผู้แทนราษฎรอาคารรัฐสภาถนนสามเสนเขตดุสิตกรุงเทพฯพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมเข้าร่วมประชุมสภาผู้แทนราษฎร(สมัยสามัญประจําปีครั้งที่1)เป็นพิเศษเพื่อพิจารณาร่างพระราชบัญญัติงบประมาณรายจ่ายประจําปีงบประมาณพ.ศ. 2565ชี้แจงกรณีงบประมาณเงินกู้1ล้านล้านบาทว่าขณะนี้ได้มีการเบิกจ่ายไปแล้วทั้งสิ้น715,451ล้านบาทคิดเป็นร้อยละ87.5และจะทยอยจ่ายในส่วนที่เหลือตามที่ได้มีการประชุมคณะรัฐมนตรีที่ผ่านมาทั้งค่าใช้จ่ายในการเตรียมความพร้อมสถานพยาบาลค่าสถานที่กักตัวการสาธารณสุขหลักประกันสุขภาพค่าตอบแทนอสม.อุปกรณ์ทางการแพทย์ในการเฝ้าระวังและการจัดหาวัคซีนโดยดําเนินการตามขั้นตอนมีการกําชับสาธารณสุขในการบริหารจัดการให้เพียงพอควบคุมการบริหารร่วมกันซึ่งทุกคนต้องมีความรับผิดชอบ
ในส่วนของการช่วยเหลือเยียวยาได้ใช้จ่ายเงินกู้ในส่วนของการช่วยเหลือเกษตรกรผู้ประกอบการภาคประชาชนมีกรอบวงเงินคงเหลือ11,101ล้านบาทที่ผ่านมาได้ช่วยเหลือประชาชนไป2รอบรวมจํานวนมากกว่าครึ่งหนึ่งของประเทศทั้งนี้วงเงินให้ความช่วยเหลือสามารถตรวจสอบได้ขณะเดียวกันแผนงานในการฟื้นฟูเศรษฐกิจและสังคมมีกรอบวงเงินกู้คงเหลือ7,549ล้านบาทนอกจากนี้ยังมีโครงการในกลุ่มกระตุ้นการใช้จ่ายภาคครัวเรือนท่องเที่ยวและอุตสาหรรมรวมทั้งในส่วนอุดมศึกษามหาวิทยาลัยโครงการฟื้นฟูเศรษฐกิจชุมชนโครงสร้างพื้นฐานทั้งหมดอยู่ภายใต้การใช้เงินในงบประมาณดังกล่าว
นายกรัฐมนตรีชี้แจงเพิ่มเติมกรณีงบประมาณขาดดุล3ปีว่าไม่สามารถลดงบประมาณในปี2563และ2564ให้เหลือแต่รายจ่ายด้านบุคลากรได้เนื่องจากมีรายจ่ายในการดูแลเกษตรกรภัยพิบัติรวมถึงโครงการต่างๆที่มีความต่อเนื่องของแต่ละกระทรวงที่มีภาระหน้าที่ที่เหมือนเป็นรายจ่ายประจําไปแล้วทั้งการดูแลกลุ่มเปราะบางเด็กสิทธิประโยชน์ต่างๆที่ให้กับประชาชนซึ่งในส่วนดังกล่าวไม่สามารถตัดได้ นอกจากนี้ยังได้มีการสนับสนุนเกษตรแปลงใหญ่เครื่องจักรเพิ่มเติมในส่วนของท้องถิ่นเพื่อช่วยเหลือในการเก็บเกี่ยวลดต้นทุนในการผลิตพร้อมขอความร่วมมือให้ทุกคนดําเนินการไปตามแผนงาน
........................
กลุ่มประชาสัมพันธ์และเผยแพร่สํานักโฆษก
รัฐบาลไทย-ข่าวทำเนียบรัฐบาล-รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
วันพฤหัสบดีที่ 3 มิถุนายน 2564
รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
ส่งมอบกล่องทันใจเติมความสุขให้แก่ โรงพยาบาลสิรินธร
การรถไฟฟ้าขนส่งมวลชนแห่งประเทศไทย (รฟม.) โดย นายสมคิด ลีลิตธรรม ผู้อํานวยการฝ่ายเทคโนโลยีสารสนเทศ ได้ส่งมอบอาหารกล่อง พร้อมข้อความอวยพรจากผู้บริหารและพนักงาน รฟม. ภายใต้กิจกรรม “กล่องทันใจ เติมความสุขให้ประชาชน” จํานวน 500 กล่อง ให้แก่ โรงพยาบาลสิรินธร เพื่อสนับสนุนบุคลากรทางการแพทย์ และประชาชนที่รักษาตัวอยู่ในโรงพยาบาล เนื่องจากสถานการณ์การแพร่ระบาดของเชื้อไวรัส COVID–19 โดยอาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้ามหานคร สายเฉลิมรัชมงคล (MRT สายสีน้ําเงิน) และโครงการรถไฟฟ้าสายสีชมพู ช่วงแคราย – มีนบุรี ได้แก่
- ร้านบุญมีข้าวมันไก่ (สถานีพระราม 9) อยู่บริเวณด้านหน้าตลาดอยู่เจริญ พิกัดร้าน https://goo.gl/maps/xtq4JMAnj3c3E19eA
- ร้านแกงปักษ์ใต้พัทลุง (สถานีลาดพร้าว) อยู่บริเวณหน้าร้านสะดวกซื้อเฟรชมาร์ท ซ.ลาดพร้าว 23 เปิดขายเฉพาะช่วงเย็นเท่านั้น พิกัดร้าน https://goo.gl/maps/Eb9Mmuhhk9WsBgxg9
- ร้านก๋วยต๋ง ก๋วยเตี๋ยว (สถานีเศรษฐบุตรบําเพ็ญ) อยู่ใกล้โรงเรียนเศรษฐบุตรบําเพ็ญ พิกัดร้าน https://goo.gl/maps/SWwowXn4V9BoZt5j6
ทั้งนี้ ในเบื้องต้น รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง เพื่อนําไปส่งมอบให้แก่โรงพยาบาลและสถานพยาบาลต่างๆ โดยมีระยะเวลาดําเนินกิจกรรมตั้งแต่เดือนพฤษภาคม - มิถุนายน 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-กระทรวงเกษตรฯ ขับเคลื่อนแนวทางสร้างความมั่นคงอย่างยั่งยืนให้แก่เกษตรกรด้วยโรงไฟฟ้าชีวมวล
วันพุธที่ 2 มิถุนายน 2564
กระทรวงเกษตรฯขับเคลื่อนแนวทางสร้างความมั่นคงอย่างยั่งยืนให้แก่เกษตรกรด้วยโรงไฟฟ้าชีวมวล
กระทรวงเกษตรฯขับเคลื่อนแนวทางสร้างความมั่นคงอย่างยั่งยืนให้แก่เกษตรกรด้วยโรงไฟฟ้าชีวมวล
นายระพีภัทร์จันทรศรีวงศ์รองปลัดกระทรวงเกษตรและสหกรณ์เป็นประธานการประชุมคณะทํางานจัดทําแนวทางสร้างความมั่นคงอย่างยั่งยืนให้แก่เกษตรกรด้วยโรงไฟฟ้าชีวมวลครั้งที่3/2564ณห้องประชุม123กระทรวงเกษตรและสหกรณ์และผ่านระบบทางไกลออนไลน์(Zoom)โดยมีนายชนินทร์รุ่งแสงที่ปรึกษารัฐมนตรีว่าการกระทรวงเกษตรและสหกรณ์นายประเสริฐสินสุขประเสริฐอธิบดีกรมพัฒนาพลังงานทดแทนและอนุรักษ์พลังงานและนายพลเชษฐ์ตราโชรองเลขาธิการสํานักงานเศรษฐกิจการเกษตรรองประธานคณะทํางานฯและผู้แทนจากกระทรวงพลังงานกระทรวงทรัพยากรธรรมชาติและสิ่งแวดล้อมมหาวิทยาลัยเกษตรศาสตร์ธนาคารเพื่อการเกษตรและสหกรณ์การเกษตร(ธ.ก.ส.)สภาเกษตรกรฯสภาอุตสาหกรรมฯการไฟฟ้าฝ่ายผลิตและการไฟฟ้าส่วนภูมิภาคเข้าร่วมการประชุม
สําหรับการประชุมในครั้งนี้เพื่อนําผลการวิเคราะห์แนวทางสร้างความมั่นคงอย่างยั่งยืน
ให้แก่เกษตรกรด้วยโรงไฟฟ้าชีวมวลไปขับเคลื่อนให้เกิดผลในทางปฏิบัติได้อย่างเป็นรูปธรรม
โดยเน้นส่งเสริมการปลูกพืชพลังงานในพื้นที่ที่ไม่เหมาะสมกลุ่มพื้นที่เป้าหมายในพื้นที่นาดอน
นอกเขตชลประทานและพื้นที่ยางพาราในพื้นที่ไม่เหมาะสม(S3/N)เพื่อให้เกิดประโยชน์แก่เกษตรกร ภาคเกษตรและความมั่นคงด้านพลังงานของประเทศซึ่งที่ประชุมมีมติมอบหมายหน่วยงาน
ที่เกี่ยวข้องหารือร่วมกันในการยกร่างบันทึกข้อตกลงความร่วมมือ(MOU)ระหว่างกระทรวงเกษตรและสหกรณ์กับภาคส่วนที่เกี่ยวข้องเพื่อจัดทํารายละเอียดของโครงการสร้างความมั่นคงอย่างยั่งยืนให้แก่เกษตรกรด้วยโรงไฟฟ้าชุมชนเพื่อเศรษฐกิจฐานรากซึ่งมีแนวทางการดําเนินโครงการฯทั้งระยะสั้นและระยะยาวในการสร้างรายได้ให้แก่เกษตรกรอย่างยั่งยืนต่อไป.
รัฐบาลไทย-ข่าวทำเนียบรัฐบาล-นายกรัฐมนตรียืนยันการใช้จ่ายงบประมาณทำเพื่อและประชาชนทุกกลุ่มเร่งเดินหน้าเบิกจ่ายดูแลผู้มีรายได้น้อย
วันพฤหัสบดีที่ 3 มิถุนายน 2564
นายกรัฐมนตรียืนยันการใช้จ่ายงบประมาณทําเพื่อและประชาชนทุกกลุ่มเร่งเดินหน้าเบิกจ่ายดูแลผู้มีรายได้น้อย
นายกรัฐมนตรียืนยันการใช้จ่ายงบประมาณทําเพื่อและประชาชนทุกกลุ่มเร่งเดินหน้าเบิกจ่ายดูแลผู้มีรายได้น้อย
วันนี้ (2 มิ.ย. 64) เวลา 23.26 น. ณ ห้องประชุมสภาผู้แทนราษฎร อาคารรัฐสภา ถนนสามเสน เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมประชุมสภาผู้แทนราษฎร (สมัยสามัญประจําปีครั้งที่ 1) เป็นพิเศษ เพื่อพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2565 นายกรัฐมนตรี เผย โครงการคนละครึ่ง เป็นการขับเคลื่อนไปถึงผู้ประกอบการรายย่อย ผู้ค้าปลีก ตราบใดที่มีงบประมาณเพียงพอรัฐบาลจําเป็นต้องเร่งเดินหน้าประชาชนผู้มีรายได้น้อย
นายกรัฐมนตรียังกล่าวถึงการกู้เงินของรัฐบาล ยังอยู่ภายใต้กรอบกฎหมายวินัยการเงินการคลัง ซึ่งไม่เกินร้อยละ 60 ของ GDP ซึ่งหนี้สาธารณะที่เพิ่มขึ้นก็เป็นไปตาม GDP และการลงทุนที่นํามาใช้จ่ายในการดูแลประชาชน สําหรับเงินกู้ตั้งแต่ปี 2557 – 2564 รัฐบาลได้ชําระหนี้ไปแล้ว 2.53 ล้านล้านบาท โดยการกู้เงินตาม พรก. เงินกู้ฯ ได้มีการเบิกจ่ายไปจนเกือบครบแล้ว เพื่อนําไปดูแลประชาชนและนําไปใช้ในด้านสาธารณสุขโดยเฉพาะการป้องกัน รักษา คัดกรอง รวมถึงการจัดหาวัคซีน ขณะเดียวกัน เงินกู้ต่าง ๆ จากปี 2559 จนถึงปัจจุบันรัฐบาลได้มีการลงทุนทางโครสร้างพื้นฐาน เศรษฐกิจและสังคม กว่า 2.11 ล้านล้านบาท จํานวน 162 โครงการ ร้อยละ 70 เป็นการกู้เพื่อการลงทุนในวงเงินงบประมาณ 1.15 ล้านล้านบาท อาทิ ด้านคมนาคม การนําสายไฟฟ้าลงดิน การทําความสะอาดคูคลอง สร้างที่อยู่อาศัยแก่ผู้มีรายได้น้อย เพิ่มแหล่งน้ําทางการเกษตร การป้องกันอุทกภัย เป็นต้น ทั้งนี้ นายกรัฐมนตรียืนยันว่าสถานะทางการเงินของประเทศไทยยังได้รับประเมินอันดับความน่าเชื่อถือทางการเงินการคลังเท่าเดิมเมื่อเทียบกับก่อนวิกฤตเศรษฐกิจที่เกิดจากการแพร่ระบาดของโรคติดเชื้อไวรัสโควิด-19
นายกรัฐมนตรียังกล่าวถึงการโอนเงินกู้จากแผนงานฟื้นฟูฯ ไปยังแผนงานเยียวยาฯ เนื่องจากรัฐบาลต้องดูแลประชาชนตามสถานการณ์ที่เกิดขึ้นจากการแพร่ระบาดของโรคติดเชื้อไวรัสโควิด-19 ระลอกใหม่ อาทิ การลดค่าน้ําประปา-ไฟฟ้า โครงการเราชนะ โดยครอบคลุมประชาขนกลุ่มเป้าหมาย 33 ล้านคน และยังทําให้มีเงินหมุนเวียนในระบบเศรษฐกิจอีกด้วย ขณะเดียวกัน นายกรัฐมนตรียังชี้แจงถึงกรณีประเทศไทยไม่เข้าร่วมโครงการ COVAX เนื่องจากประเทศไทยไม่อยู่ในเกณฑ์ที่จะได้รับวัคซีนโดยไม่เสียค่าใช้จ่ายเพราะเป็นประเทศที่มีฐานะปานกลางและอาจต้องเสียเงินซื้อวัคซีนในราคาที่แพงกว่า
โอกาสนี้ นายกรัฐมนตรียังชี้แจงกรณีการออกคําสั่งเหมืองทองอัครา ครอบคลุมไปถึงกิจการเหมืองแร่ทุกประเภทที่จะต้องดําเนินการตามกติกา ซึ่งหลายบริษัทเข้ามาชี้แจงแก้ไขเพื่อให้ดําเนินการต่อได้แล้ว ซึ่งขณะนี้อยู่ระหว่างอนุญาโตตุลาการ นายกรัฐมนตรียืนยันว่า รัฐบาลจะทําอย่างเต็มที่ในการรักษาผลประโยชน์ของชาติ และประชาชน
..............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมทางหลวง กระทรวงคมนาคม แจ้งความคืบหน้าโครงการก่อสร้างทางหลวงหมายเลข 290 สายถนนวงแหวนรอบเมืองนครราชสีมา
วันพุธที่ 2 มิถุนายน 2564
กรมทางหลวง กระทรวงคมนาคม แจ้งความคืบหน้าโครงการก่อสร้างทางหลวงหมายเลข 290 สายถนนวงแหวนรอบเมืองนครราชสีมา
ปัจจุบันคืบหน้ากว่า 80% คาดแล้วเสร็จปี 2566
กรมทางหลวง (ทล.) กระทรวงคมนาคม เปิดเผยถึงความคืบหน้าโครงการก่อสร้างทางหลวงหมายเลข 290 สายถนนวงแหวนรอบเมืองนครราชสีมา ระยะทางทั้งหมด 110 กิโลเมตร ว่า มีความคืบหน้าแล้วกว่าร้อยละ 80 โดยที่ผ่านมา ได้เปิดใช้เส้นทางวงแหวนด้านใต้บางส่วน ระยะทางรวม 29.22 กิโลเมตร โครงการดังกล่าวแบ่งการก่อสร้างออกเป็น 4 ตอน ก่อสร้างแล้วเสร็จ 2 ตอน ส่วนที่เหลืออยู่ระหว่างดําเนินการ ส่วนด้านทิศเหนือ ระยะทางรวม 48 กิโลเมตร ก่อสร้างแล้วเสร็จตอนที่ 1 ที่เหลืออีก 2 ตอนอยู่ระหว่างดําเนินการก่อสร้าง
โครงการก่อสร้างถนนวงแหวนรอบเมืองนครราชสีมา อยู่ในพื้นที่ อ.ปักธงชัย อ.เมืองนครราชสีมา และ อ.โชคชัย จ.นครราชสีมา เป็นถนนวงแหวนรอบเมืองที่มีขนาดใหญ่ และมีระยะทางยาวที่สุดในต่างจังหวัด ถือเป็นถนนวงแหวนที่มีระยะทางยาวเป็นอันดับที่ 2 ของประเทศไทย รองมาจากถนนวงแหวนรอบนอกกรุงเทพมหานคร (ถนนกาญจนาภิเษก) เริ่มจากทางหลวงหมายเลข 2 (ถนนมิตรภาพ) ที่หลักกิโลเมตรที่ 126 บริเวณตําบลนากลาง อําเภอสูงเนิน ไปบรรจบทางหลวงแผ่นดินหมายเลข 304 (ถนนราชสีมา - กบินทร์บุรี) บริเวณตําบลไชยมงคล อําเภอเมืองนครราชสีมา โดยแบ่งการก่อสร้างออกเป็น 7 ตอน ได้แก่ ทิศเหนือ 3 ตอน (ระยะทางประมาณ 48 กิโลเมตร) และทิศใต้ 4 ตอน (ระยะทางประมาณ 62 กิโลเมตร) โดยตลอดแนวที่ถนนตัดผ่านนั้น พื้นที่ส่วนใหญ่เป็นที่ราบและพื้นที่เกษตรกรรม และในปี 2549 ได้ฤกษ์ก่อสร้างถนนวงแหวนรอบเมืองขึ้น เนื่องจากเป็นโครงการขนาดใหญ่จึงมีการแบ่งงานก่อสร้างออกเป็นช่วง ๆ ซึ่งปัจจุบันยังเหลือการก่อสร้างอีกประมาณ 30 กิโลเมตร เริ่มตั้งแต่ทางหลวงหมายเลข 205 - ทางหลวงหมายเลข 26 จะเสร็จครบวง โดยจะเหลืองานก่อสร้างอีกประมาณร้อยละ 20 ที่ผ่านมา ทล. ได้เปิดใช้เส้นทางวงแหวนด้านใต้ไปแล้ว ระยะทางรวม 29.22 กิโลเมตร แบ่งการก่อสร้างออกเป็น 4 ตอน ก่อสร้างแล้วเสร็จ 2 ตอน ส่วนที่เหลืออยู่ระหว่างดําเนินการ ส่วนด้านทิศเหนือก่อสร้างแล้วเสร็จตอนที่ 1 ที่เหลืออีก 2 ตอนอยู่ระหว่างดําเนินการก่อสร้าง คาดว่าจะแล้วเสร็จทั้งโครงการในปี 2566
เมื่อดําเนินการแล้วเสร็จจะสามารถระบายการจราจรที่คับคั่งบริเวณตัวเมืองนครราชสีมา รวมทั้งอํานวยความสะดวกให้ผู้ใช้เส้นทางและประชาชนในพื้นที่โดยรอบ ส่งเสริมศักยภาพทางด้านการคมนาคม การค้า การขนส่ง โดยรวมของภาคตะวันออกเฉียงเหนือ และสามารถรองรับการขยายตัวของผังเมืองรวมในอนาคต นอกจากนี้ ทล. ขอความร่วมมือผู้ใช้ทาง “ขับรถช้า เปิดไฟหน้า คาดเข็มขัด” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วนกรมทางหลวง โทร 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-นายกรัฐมนตรีแสดงความยินดี วัคซีนโควิด-19 ที่ผลิตโดยสยามไบโอไซเอนซ์ล็อตแรก ส่งมอบแอสตร้าเซนเนก้าแล้ว ย้ำเป้าหมายคนไทยทุกคนต้องได้รับวัคซีน จัดหา 100 ล้านโดสภายในปีนี้แน่นอน
วันพุธที่ 2 มิถุนายน 2564
นายกรัฐมนตรีแสดงความยินดี วัคซีนโควิด-19 ที่ผลิตโดยสยามไบโอไซเอนซ์ล็อตแรก ส่งมอบแอสตร้าเซนเนก้าแล้ว ย้ําเป้าหมายคนไทยทุกคนต้องได้รับวัคซีน จัดหา 100 ล้านโดสภายในปีนี้แน่นอน
นายกรัฐมนตรีแสดงความยินดีวัคซีนโควิด-19 ที่ผลิตโดยสยามไบโอไซเอนซ์ล็อตแรกส่งมอบแอสตร้าเซนเนก้าแล้ว ย้ําเป้าหมายคนไทยทุกคนต้องได้รับวัคซีน จัดหา 100 ล้านโดสภายในปีนี้แน่นอน
วันที่ 2 มิ.ย. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ได้แสดงความยินดีและชื่นชมต่อความสําเร็จที่วันนี้ (2มิ.ย.2564) บริษัท สยามไบโอไซเอนซ์ จํากัด ได้ดําเนินการส่งมอบวัคซีนป้องกันโรคโควิด-19 ล็อตแรกแก่บริษัท แอสตร้าเซนเนก้า (ประเทศไทย) จํากัด ตามกําหนด และทางแอสตร้าเซนเนก้าจะได้ทยอยส่งมอบให้รัฐบาลเพื่อกระจายฉีดให้กับประชาชนไทยต่อไป
ทั้งนี้ วัคซีนจากแอสตร้าเซนเนก้าเป็นวัคซีนหลัก ที่รัฐบาลจัดหาเพื่อกระจายแก่ประชาชนรวมทั้งหมด 61 ล้านโดส ซึ่งจะทยอยส่งมอบในปีนี้ตั้งแต่เดือน มิ.ย.-ธ.ค. 2564 ซึ่งการที่แอสตร้าเซนเนก้าเลือกประเทศไทยเป็นฐานการผลิตเพียงแห่งเดียวในอาเซียนนี้ นอกจากจะเป็นการสร้างความเชื่อมั่นว่าประเทศไทยจะได้รับวัคซีนตามข้อตกลง คนไทยมีโอกาสพัฒนาองค์ความรู้ด้านการพัฒนาวัคซีนจากความร่วมมือของแอสตร้าเซนเนก้าและบริษัทสยามไบโอไซเอนซ์แล้ว ยังเป็นการสนับสนุนให้ประชากรในภูมิภาคอาเซียนสามารถเข้าถึงวัคซีนได้อย่างทั่วถึง เนื่องจากวัคซีนแอสตร้าเซนเนก้าที่ผลิตในไทยจะมีการส่งออกไปยังประเทศต่าง ๆ ในอาเซียนด้วย
น.ส.ไตรศุลี กล่าวว่า นายกรัฐมนตรียังคงย้ํานโยบายของรัฐบาลว่าประชาชนคนไทยทุกคนจะต้องได้รับการฉีดวัคซีนป้องกันโรคโควิด-19 ซึ่งนายกรัฐมนตรีประกาศให้การฉีดวัคซีนโควิด-19 เป็นวาระแห่งชาติ ซึ่งขณะนี้ทุกหน่วยงานที่เกี่ยวข้องได้เตรียมความพร้อมปูพรมกระจายวัคซีนให้แก่ประชาชนเริ่มตั้งแต่วันที่ 7 มิ.ย. 2564 เป็นต้นไป ส่วนเป้าหมายเฉพาะปีนี้รัฐบาลจะจัดหาวัคซีนทั้งสิ้น 100 ล้านโดส ครอบคลุมประชาชน 50 ล้านคน หรือ 70% ของประชาชนทั้งประเทศ และครบทั้ง 100% ในปีต่อไป และจะมีการจัดหาให้ครอบคลุมถึงชาวต่างชาติที่ทํางานและอาศัยในประเทศไทยด้วย
ทั้งนี้ นายกรัฐมนตรีได้รับทราบข้อมูลจากกรมควบคุมโรคและสถาบันวัคซีนว่า ขณะนี้มีวัคซีนป้องกันโรคโควิด-19 ทั้งวัคซีนหลักและวัคซีนทางเลือกที่จะเข้ามายังประเทศไทยภายในปีนี้ในจํานวนที่แน่นอนแล้วประกอบด้วยวัคซีนแอสตร้าเซนเนก้า 61 ล้านโดส ทยอยส่งมอบตั้งแต่เดือน มิ.ย. เป็นต้นไป วัคซีนซิโนแวค มีการส่งมอบแล้ว 6 ล้านโดส จะมีการส่งมอบในเดือนมิ.ย. 3 ล้านโดส และมีอีก 10-15 ล้านโดสที่ได้ทําสัญญาเรียบร้อยแล้ว รัฐบาลจีนบริจาคอีก 1 ล้านโดสซึ่งจะทยอยส่งมอบในระยะต่อไป
วัคซีนไฟเซอร์-ไบโอเอ็นเทค จํานวน 20 ล้านโดส ขณะนี้อยู่ระหว่งต่อรองเงื่อนไขสัญญา คาดว่าจะเข้ามาประเทศไทยในช่วงไตรมาสที่ 3 เป็นต้นไป วัคซีนจอห์นสันแอนด์จอห์นสัน จํานวน 5 ล้านโดส อยู่ระหวางต่อรองเงื่อนไขสัญญา และคาดว่าจะเข้ามาประเทศไทยในช่วงไตรมาสที่ 3 เช่นเดียวกัน ส่วนที่ยังอยู่ระหว่างการดําเนินการเพื่อให้ทราบจํานวนที่แน่นอนมีอีกหลายตัว เช่น วัคซีนของโมเดิร์นนา, ซิโนฟาร์ม เป็นต้น
รัฐบาลไทย-ข่าวทำเนียบรัฐบาล-กรมการขนส่งทางบก ตั้งเป้าผู้ให้บริการรถโดยสารสาธารณะในพื้นที่กรุงเทพฯ ที่ลงทะเบียนไว้ต้องได้รับวัคซีนเข็มแรกครบทุกคนภายในวันที่ 6 มิถุนายน 2564
วันพุธที่ 2 มิถุนายน 2564
กรมการขนส่งทางบก ตั้งเป้าผู้ให้บริการรถโดยสารสาธารณะในพื้นที่กรุงเทพฯ ที่ลงทะเบียนไว้ต้องได้รับวัคซีนเข็มแรกครบทุกคนภายในวันที่ 6 มิถุนายน 2564
กรมการขนส่งทางบก ตั้งเป้าผู้ให้บริการรถโดยสารสาธารณะในพื้นที่กรุงเทพฯ ที่ลงทะเบียนไว้ต้องได้รับวัคซีนเข็มแรกครบทุกคนภายในวันที่ 6 มิถุนายน 2564 ด้านผู้ให้บริการที่ต้องการลงทะเบียนเพิ่ม เปิดให้ลงทะเบียนได้ถึงวันที่ 3 มิถุนายน 2564
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตามที่กรมการขนส่งทางบก (ขบ.) ได้เปิดให้ผู้ให้บริการรถโดยสารสาธารณะทุกประเภทในเขตกรุงเทพฯ ทั้งรถโดยสารประจําทาง รถโดยสารไม่ประจําทาง รถแท็กซี่ รถจักรยานยนต์สาธารณะ รถยนต์สี่ล้อเล็กรับจ้าง และรถยนต์รับจ้างสามล้อ ลงทะเบียนเพื่อเข้ารับวัคซีน COVID-19 ณ ศูนย์ฉีดวัคซีนกลางบางซื่อ โดยไม่เสียค่าใช้จ่าย ตั้งแต่วันที่ 21 พฤษภาคม 2564 และเริ่มฉีดวัคซีนให้แก่ผู้ให้บริการรถโดยสารสาธารณะตั้งแต่วันที่ 24 พฤษภาคม 2564 จนถึงปัจจุบัน โดย ขบ. ได้ตั้งเป้าฉีดวัคซีนเข็มแรกให้แก่ผู้ให้บริการรถโดยสารสาธารณะที่ลงทะเบียนไว้ให้ครบทุกคนภายในวันที่ 6 มิถุนายน 2564 เพื่อเป็นการเร่งสร้างภูมิคุ้มกันและป้องกันการแพร่ระบาดของโรคติดเชื้อไวรัส COVID-19 ให้ครอบคลุมบุคลากรด่านหน้าในระบบขนส่งสาธารณะซึ่งจะทําให้ประชาชนมีความปลอดภัยในการใช้บริการขนส่งสาธารณะตามเจตนารมณ์ของกระทรวงคมนาคม สําหรับผู้ให้บริการรถโดยสารสาธารณะที่ต้องการลงทะเบียนรับวัคซีน COVID-19 เพิ่มเติม ขบ. จะเปิดรับลงทะเบียนถึงวันที่ 3 มิถุนายน 2564 โดยสามารถลงทะเบียนแจ้งความจํานงรับวัคซีนได้ทุกช่องทาง อาทิ ลงทะเบียนผ่านผู้ประกอบการขนส่ง หัวหน้าวิน สหกรณ์ นิติบุคคล หรือสมาคมที่สังกัดอยู่ หรือลงทะเบียนผ่านเว็บไซต์ ขบ. www.dlt.go.th หรือยื่นความจํานงได้ที่สํานักงานขนส่งกรุงเทพมหานครพื้นที่ 1 – 5 หรือสํานักการขนส่งผู้โดยสาร ขบ.
อธิบดีกรมการขนส่งทางบก กล่าวเพิ่มเติมว่า ขบ. จะรวบรวมรายชื่อผู้ให้บริการรถโดยสารสาธารณะที่ลงทะเบียนแจ้งความจํานงรับวัคซีนจากทุกช่องทางให้กระทรวงคมนาคมเพื่อส่งให้กระทรวงสาธารณสุขจัดสรรวัคซีน COVID-19 ให้ตามลําดับ โดยจะได้รับข้อความ SMS ภายใน 2 - 3 วันหลังจากลงทะเบียน เพื่อแจ้งวันที่และเวลาในการเข้ารับการฉีดวัคซีน ณ ศูนย์ฉีดวัคซีนกลางบางซื่อ ดังนั้น ในการลงทะเบียนจึงขอให้ระบุข้อมูลตามความเป็นจริงและตรวจสอบความถูกต้องให้เรียบร้อยก่อนส่งข้อมูล อาทิ เลขประจําตัวประชาชน วันเดือนปีเกิด หมายเลขโทรศัพท์ที่สามารถติดต่อได้ เลขที่ใบอนุญาตขับรถสาธารณะหรือใบอนุญาตเป็นผู้ประจํารถ เป็นต้น สําหรับข้อปฏิบัติในวันเข้ารับการฉีดวัคซีน ผู้ที่ได้รับสิทธิเข้ารับการฉีดวัคซีน COVID-19 ควรพักผ่อนให้เพียงพอ เตรียมบัตรประจําตัวประชาชน แสดงข้อความ SMS และแต่งกายด้วยชุดที่ใช้ในการประกอบอาชีพให้บริการรถโดยสารสาธารณะแต่ละประเภท เพื่อให้เจ้าหน้าที่อํานวยความสะดวกและให้เข้ารับบริการได้อย่างรวดเร็ว สอบถามข้อมูลเพิ่มเติมได้ที่ สํานักงานขนส่งกรุงเทพมหานคร พื้นที่ 1 - 5 หรือสํานักการขนส่งผู้โดยสาร ขบ. หรือสายด่วน 1584
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๕/๒๕๖๔
วันพุธที่ 2 มิถุนายน 2564
ปลัดกระทรวงยุติธรรม ประชุมติดตามการดําเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๕/๒๕๖๔
ปลัดกระทรวงยุติธรรม ประชุมติดตามการดําเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๕/๒๕๖๔ ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
ในวันพุธที่ ๒ มิถุนายน ๒๕๖๔ เวลา ๐๙.๐๐ น. ณ ห้องประชุม ๑ ชั้น ๒ กรมราชทัณฑ์ นายนิยม เติมศรีสุข รองปลัดกระทรวงยุติธรรม เป็นประธานการประชุมติดตามการดําเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๕/๒๕๖๔ โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะผู้อํานวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม นายวัลลภ นาคบัว รองปลัดกระทรวงยุติธรรมและโฆษกศูนย์บริหารสถานการณ์ฯ พร้อมด้วย นายอายุตม์ สินธพพันธุ์ อธิบดีกรมราชทัณฑ์ และเจ้าหน้าที่ที่เกี่ยวข้อง เข้าร่วมประชุม ผ่านระบบการประชุมทางไกล (Video Conference) ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
โดยที่ประชุมได้ รับทราบภาพรวมสถานการณ์การแพร่ระบาดของโรคติดเชื้อไวรัสโควิด-19 ในเรือนจําและทัณฑสถาน มีเรือนจําและทัณฑสถานที่ไม่พบการแพร่ระบาดของโรคเพิ่มขึ้นเป็นจํานวน ๑๒๒ แห่ง และมีจํานวนผู้ติดเชื้อรายใหม่เพิ่มขึ้นจากวันก่อนค่อนข้างมาก ซึ่งสอดคล้องกับจํานวนการ SWAB เพื่อตรวจหาเชื้อซ้ําในกลุ่มผู้ต้องขังที่ไม่พบเชื้อ ในเรือนจํา/ทัณฑสถานที่พบการแพร่ระบาด ที่จะดําเนินการตรวจตามรอบในทุกๆ ๗ วัน จึงส่งผลให้มีจํานวนผู้ติดเชื้อรายใหม่ที่มีจํานวนเพิ่มขึ้นและลดลงตามรอบการตรวจดังกล่าว ทั้งนี้ ก็เป็นไปเพื่อให้การค้นหาผู้ติดเชื้อเข้าถึงการรักษาได้อย่างรวดเร็ว อันจะช่วยลดจํานวนผู้ป่วยกลุ่มสีเหลือง และผู้ป่วยหนักให้น้อยลง ทั้งนี้ สําหรับผู้ติดเชื้อในสถานพินิจฯ และศูนย์ฝึกอบรมฯ ไม่พบผู้ติดเชื้อรายใหม่
นอกจากนี้ ที่ประชุมได้ติดตามการพัฒนาระบบการรายงานข้อมูลผู้ป่วยติดเชื้อไวรัสโควิด-19 พร้อมเน้นย้ําให้เรือนจําและทัณฑสถานนําเข้าข้อมูลให้ครบถ้วนสมบูรณ์ เพื่อให้ข้อมูลในระบบเป็นไปด้วยความถูกต้อง อีกทั้งขอให้เรือนจํากลางบางขวางและเรือนจําจังหวัดนนทบุรีบูรณาการร่วมกันในกระบวนการบริหารจัดการผู้ป่วย สําหรับในด้านการจัดระบบการส่งผู้พ้นโทษกลับสู่สังคมนั้น กรมพินิจและคุ้มครองเด็กและเยาวชน และกรมราชทัณฑ์ ได้จัดทําแนวทางการปล่อยตัวผู้พ้นโทษติดเชื้อโควิดที่ต้องรักษาตัวหรือกักตัวต่อเนื่อง เสร็จเรียบร้อยแล้ว ซึ่งจะได้แจ้งให้ผู้บัญชาการเรือนจํา ทัณฑสถาน และกรมพินิจและคุ้มครองเด็กและเยาวชนปฏิบัติต่อไป
รัฐบาลไทย-ข่าวทำเนียบรัฐบาล-รฟม. กระทรวงคมนาคม สนับสนุนผู้ประกอบการร้านอาหารในแนวสายทางโครงการรถไฟฟ้า
วันพุธที่ 2 มิถุนายน 2564
รฟม. กระทรวงคมนาคม สนับสนุนผู้ประกอบการร้านอาหารในแนวสายทางโครงการรถไฟฟ้า
ส่งมอบกล่องทันใจเติมความสุขให้แก่ โรงพยาบาลสนามธรรมศาสตร์
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย นายกิตติ เอกวัลลภ ผู้ช่วยผู้ว่าการ ได้ส่งมอบอาหารกล่อง พร้อมข้อความอวยพรจากผู้บริหารและพนักงาน รฟม. ภายใต้กิจกรรม “กล่องทันใจเติมความสุขให้ประชาชน” จํานวน 800 กล่อง ให้แก่ โรงพยาบาลสนามธรรมศาสตร์ เพื่อสนับสนุนบุคลากรทางการแพทย์ และประชาชนที่รักษาตัวอยู่ในสถานพยาบาล เนื่องจากสถานการณ์การแพร่ระบาดของเชื้อไวรัส COVID–19 โดยอาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้ามหานคร สายฉลองรัชธรรม (MRT สายสีม่วง) และโครงการรถไฟฟ้าสายสีชมพู ช่วงแคราย – มีนบุรี ได้แก่
- ร้านโชคดีหมี่โครราช (สถานีบางซ่อน) อยู่บริเวณหน้าปากซอยกรุงเทพ – นนทบุรี 21 พิกัดร้าน https://goo.gl/maps/gmEy7kaNHQ3JHTLX8
- ร้านข้าวต้มอ้วนผอม (สถานีกระทรวงสาธารณสุข) พิกัดร้าน https://goo.gl/maps/nxx9N6wkSSvfYUax5
- ร้านน้องไก่ทอด (สถานีแจ้งวัฒนะ – ปากเกร็ด 28) อยู่ภายในโรงอาหารวิทยาลัยเทคโนโลยีปัญญาภิวัฒน์ พิกัดร้าน https://goo.gl/maps/DZ7TZoBhcnYnmu5K9
- ร้านดู๋ดี๋ ก๋วยเตี๋ยวต้มยํา (สถานีแจ้งวัฒนะ – ปากเกร็ด 28) อยู่บริเวณริมถนนแจ้งวัฒนะ พิกัดร้าน https://goo.gl/maps/Z2PBMaSuUVP9DbYe7
- ร้านครัวบางกอกน้อย (สถานีปากเกร็ด) อยู่บริเวณข้างๆ ประตูทางออก รพ. กรุงไทย พิกัดร้าน https://goo.gl/maps/XJqomQHVvpcrxFci6
ทั้งนี้ ในเบื้องต้น รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง เพื่อนําไปส่งมอบให้แก่โรงพยาบาลและสถานพยาบาลต่างๆ โดยมีระยะเวลาดําเนินกิจกรรมตั้งแต่เดือนพฤษภาคม - มิถุนายน 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-มาแล้ววัคซีน LSDV ป้องกันโรคลัมปีสกิน
วันพุธที่ 2 มิถุนายน 2564
มาแล้ววัคซีน LSDV ป้องกันโรคลัมปีสกิน
...
โรคอุบัติใหม่อย่าง "ลัมปีสกิน" เป็นโรคติดเชื้อไวรัส ที่เกิดขึ้นเฉพาะในโค - กระบือ สาเหตุมาจากแมลงดูดเลือด เช่น เห็บ ยุง แมลงวัน เป็นต้น แต่ไม่เป็นโรคที่ติดต่อจากสัตว์สู่คน
.
เมื่อ โค - กระบือติดเชื้อโรคดังกล่าว จะส่งผลทําให้มีตุ่มขึ้นทั่วร่างกาย เกิดการอักเสบ อาจเป็นหมันชั่วคราวหรือถาวร แท้งลูก มีปริมาณน้ํานมลดลง และตายได้ ซึ่งส่งผลกระทบต่อเกษตรกรผู้มีอาชีพเลี้ยงโค - กระบือเป็นอย่างมาก
.
ที่ผ่านมา รัฐบาลได้เร่งช่วยเหลือในทุกด้าน ไม่ว่าจะเป็นการพ่นยาฆ่าเชื้อ พ่นสารกําจัดแมลง รวมทั้งออกมาตรการเข้มงวดเรื่องการเคลื่อนย้ายสัตว์ โดยเฉพาะตามแนวชายแดนทุกแห่ง
.
ล่าสุด ได้จัดหาวัคซีน LSDV ซึ่งเป็นวัคซีนที่ช่วยป้องกันโรคลัมปีสกิน ล็อตแรก จํานวน 60,000 โดส และพร้อมกระจายไปยังปศุสัตว์จังหวัดต่าง ๆ
.
ระยะแรก เน้นพื้นที่ที่พบการระบาดเป็นหลักก่อน และจะเร่งจัดหาวัคซีนเพิ่มเติมอีกจํานวน 300,000 โดส เพื่อให้เพียงพอ และเกิดความมั่นคงด้านวัคซีนภายในประเทศ
.
สําหรับเกษตรกรที่ต้องการความช่วยเหลือ หรือมีข้อสงสัย สามารถติดต่อได้ที่หน่วยงานปศุสัตว์ในพื้นที่ หรือ สายด่วนแจ้งโรคระบาดกรมปศุสัตว์ โทร. 06 3225 6888
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
เปิดแนวทางลดภาระผู้ปกครองรับเปิดเทอม
อนุมัติแล้ว "วัคซีนซิโนแวค" ฉีดในภาวะฉุกเฉิน
ความก้าวหน้า วัคซีนโควิด-19 ของไทย
ประกาศ! เรื่องที่ต้องรายงานนายกฯ ทุกครั้ง
เปิดแผนการฉีดวัคซีนโควิด-19 ตั้งเป้า 100 ล้านโดส ในปี 64
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมพินิจฯ เผย ขณะนี้ยังไม่พบผู้ติดเชื้อเพิ่ม และมีเยาวชนที่ติดเชื้อรักษาหายแล้ว 16 ราย เชื่อยังควบคุมสถานการณ์ได้ พร้อมเร่งเดินหน้าสู่สถานพินิจสีขาวให้ครบ 100%
วันพุธที่ 2 มิถุนายน 2564
กระทรวงยุติธรรม โดยกรมพินิจฯ เผย ขณะนี้ยังไม่พบผู้ติดเชื้อเพิ่ม และมีเยาวชนที่ติดเชื้อรักษาหายแล้ว 16 ราย เชื่อยังควบคุมสถานการณ์ได้ พร้อมเร่งเดินหน้าสู่สถานพินิจสีขาวให้ครบ 100%
กรมพินิจและคุ้มครองเด็กและเยาวชน เผยสถิติการแพร่ระบาดของโรคโควิด-19 ยังไม่พบเด็ก เยาวชน และเจ้าหน้าที่ติดเชื้อเพิ่ม เชื่อยังควบคุมสถานการณ์ได้ พร้อมเร่งเดินหน้าสู่สถานพินิจสีขาวให้ครบ 100%
วันพุธที่ 2 มิถุนายน 2564 กรมพินิจและคุ้มครองเด็กและเยาวชน เผยสถิติการแพร่ระบาดของโรคโควิด-19 ในสถานที่ควบคุม ข้อมูล ณ วันที่ 1 มิถุนายน 2564 เวลา 18.00 น. ยังไม่พบเด็ก เยาวชน และเจ้าหน้าที่ติดเชื้อเพิ่ม ขณะที่ยอดผู้ป่วยทั้งหมดมี 71 ราย เป็นเด็กและเยาวชน 66 ราย เจ้าหน้าที่ 5 ราย และมีเยาวชนรักษาหายแล้ว จํานวน 16 ราย
พ.ต.ท. วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน เปิดเผยว่า กรมพินิจและคุ้มครองเด็กและเยาวชนได้เร่งการตรวจเชิงรุกเพิ่มเติม และประกาศใช้มาตรการ COVID Measures เพื่อค้นหาผู้ติดเชื้อจากหน่วยงานในสังกัดทั่วประเทศ โดยให้ศูนย์ฝึกและอบรมฯ และสถานพินิจฯ ทุกแห่งดําเนินการในระดับพื้นที่ร่วมกับศบค. จังหวัดโดยเคร่งครัด ยืนยันว่าควบคุมสถานการณ์ดังกล่าวได้ พร้อมเร่งเดินหน้าให้ทุกหน่วยเป็น ‘สถานพินิจสีขาว’ ซึ่งเป็นหน่วยควบคุมที่มีการตรวจหาเชื้อในเจ้าหน้าที่ผู้ปฏิบัติงาน เด็กและเยาวชนที่ควบคุมตัวครบถ้วนทุกคนแล้วไม่พบว่ามีการติดเชื้อ ซึ่งขณะนี้มีหน่วยงานในสังกัดที่เป็นสถานพินิจสีขาวแล้ว จํานวน 6 แห่ง จากหน่วยควบคุมของศูนย์ฝึกและอบรมฯ/สถานพินิจฯ ทั้งหมด 56 แห่ง และรอการยืนยันจากหน่วยงานอีก 50 แห่ง ทั้งนี้จะเร่งให้ครบทุกหน่วย 100% ภายในวันที่ 15 มิ.ย.นี้
พ.ต.ท. วรรณพงษ์ กล่าวเพิ่มเติมว่า ได้เน้นย้ําให้เจ้าหน้าที่ที่มีความเสี่ยงและใกล้ชิดกับเยาวชนที่ติดเชื้อโควิด-19 ดูแลตนเองและบุคคลในครอบครัว พร้อมทั้งกักตัว และตรวจคัดกรองการติดเชื้อทุกคนเพื่อไม่ให้เชื้อแพร่กระจายไปยังบุคคลอื่น ทั้งนี้กรมพินิจฯ ได้ปฏิบัติและรายงานมาตรการต่าง ๆ ที่กระทรวงยุติธรรมกําหนดโดยเฉพาะมาตรฐาน Standard Operating Procedure (SOP) ตามข้อสั่งการของนายสมศักดิ์ เทพสุทิน รัฐมนตรีว่าการกระทรวงยุติธรรม และศูนย์บริหารสถานการณ์. ของกระทรวงยุติธรรมอย่างต่อเนื่อง รวมถึงเปิดเผยข้อมูลสถานการณ์ของกรมพินิจฯ ให้สาธารณะได้รับทราบทุกวัน ผ่านช่องทางการสื่อสารต่าง ๆ ของกรม ได้แก่ เว็บกรม (www.djop.go.th) เฟสบุ๊คwww.facebook.com/pr.djop.moj) และทวิตเตอร์ (twitter.com/pr_djop)
รัฐบาลไทย-ข่าวทำเนียบรัฐบาล-“ทส. จัดพิธีลงนามถวายพระพร สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2564”
วันพุธที่ 2 มิถุนายน 2564
“ทส. จัดพิธีลงนามถวายพระพร สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2564”
“ทส. จัดพิธีลงนามถวายพระพร สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2564”
“ทส. จัดพิธีลงนามถวายพระพร สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2564”
วันที่ 2 มิถุนายน 2564 เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายนพดล พลเสน ผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม และ นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม นําคณะผู้บริหารระดับสูงร่วมลงนามถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2564 เพื่อเป็นการน้อมสํานึกในพระมหากรุณาธิคุณและแสดงออกซึ่งความจงรักภักดี โดยกิจกรรมครั้งนี้ ได้จัดภายใต้มาตรการป้องกันการแพร่ระบาดของโรคโควิด-19 ที่เข้มงวด ณ อาคารกระทรวงทรัพยากรธรรมชาติและสิ่งแวดล้อม ทั้งนี้ ยังได้เชิญชวน ข้าราชการ และบุคลากรของกระทรวง รวมถึง ประชาชนทั่วไป ร่วมลงนามถวายพระพรผ่านระบบออนไลน์ได้ที่เว็บไซต์ http://www.mnre.go.th
รัฐบาลไทย-ข่าวทำเนียบรัฐบาล-รฟม. มอบอาหารและเครื่องดื่มให้แก่เจ้าหน้าที่ผู้ปฏิบัติงาน ณ ศูนย์ฉีดวัคซีนกลางบางซื่อ
วันพุธที่ 2 มิถุนายน 2564
รฟม. มอบอาหารและเครื่องดื่มให้แก่เจ้าหน้าที่ผู้ปฏิบัติงาน ณ ศูนย์ฉีดวัคซีนกลางบางซื่อ
จํานวน 400 ชุด ให้แก่เจ้าหน้าที่ผู้ปฏิบัติงาน
วันที่ 1 มิถุนายน 2564 การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย นายถนอม รัตนเศรษฐ ผู้ช่วยผู้ว่าการการรถไฟฟ้าขนส่งมวลชนแห่งประเทศไทย เป็นผู้แทน รฟม. มอบอาหารและเครื่องดื่ม จํานวน 400 ชุด ให้แก่เจ้าหน้าที่ผู้ปฏิบัติงาน ณ ศูนย์ฉีดวัคซีนกลางบางซื่อ โดยมี นางจตุพร เนียมสุข ผู้ช่วยปลัดกระทรวงคมนาคม เป็นผู้รับมอบ ทั้งนี้ เพื่อเป็นการสนับสนุน ส่งมอบกําลังใจ และความห่วงใยให้แก่เจ้าหน้าที่ผู้ปฏิบัติงานที่เสียสละในช่วงสถานการณ์การแพร่ระบาดของเชื้อไวรัส COVID–19 และ รฟม. หวังเป็นอย่างยิ่งว่าเราจะก้าวผ่านสถานการณ์นี้ไปด้วยกัน
ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-กรมการขนส่งทางราง จัดประชุมคณะทำงานจัดทำหลักเกณฑ์การออกใบอนุญาตขับรถไฟ รถไฟฟ้า และรถไฟความเร็วสูง
วันพุธที่ 2 มิถุนายน 2564
กรมการขนส่งทางราง จัดประชุมคณะทํางานจัดทําหลักเกณฑ์การออกใบอนุญาตขับรถไฟ รถไฟฟ้า และรถไฟความเร็วสูง
ครั้งที่ 4 - 1/2564
นายกิตติพันธ์ ปานจันทร์ อธิบดีกรมการขนส่งทางราง ทําหน้าที่ประธานในการประชุมคณะทํางานจัดทําหลักเกณฑ์การออกใบอนุญาตขับรถไฟ รถไฟฟ้า และรถไฟความเร็วสูง ครั้งที่ 4-1/2564 พร้อมด้วย นายพิเชฐ คุณาธรรมรักษ์ รองอธิบดีกรมการขนส่งทางราง ณ ห้องประชุมชั้น 2 อาคาร ณ ถลาง กรมการขนส่งทางราง และผู้แทนการรถไฟแห่งประเทศไทย การรถไฟฟ้าขนส่งมวลชนแห่งประเทศไทย บริษัท รถไฟฟ้า ร.ฟ.ท. จํากัด บริษัท ระบบขนส่งมวลชนกรุงเทพ จํากัด (มหาชน) บริษัท ทางด่วนและรถไฟฟ้ากรุงเทพ จํากัด (มหาชน) เข้าร่วมประชุมทางไกลผ่านโปรแกรม Microsoft Team และมีผู้อํานวยการกองมาตรฐานความปลอดภัยและบํารุงทาง กรมการขนส่งทางรางเป็นเลขานุการ
ที่ประชุมได้รับทราบความคืบหน้าโครงการจัดทํามาตรฐานอาชีพและคุณวุฒิวิชาชีพ สาขาวิชาชีพระบบขนส่งทางราง อาชีพผู้ขับเคลื่อนรถจักร (Locomotive Driver) และอาชีพผู้ขับเคลื่อนรถซ่อมบํารุง (Track Vehicle Driver) ซึ่งสถาบันคุณวุฒิวิชาชีพ (องค์การมหาชน) ได้มอบหมายให้มหาวิทยาลัยเทคโนโลยีพระจอมเกล้าธนบุรี ดําเนินการศึกษาโครงการดังกล่าว โดยในอนาคตเมื่อผลการศึกษาแล้วเสร็จ กรมการขนส่งทางรางจะทํางานร่วมกันกับสถาบันคุณวุฒิวิชาชีพ (องค์การมหาชน) ในการผลักดันให้เกิดมาตรฐานอาชีพ ซึ่งรวมถึงมาตรฐานอาชีพ ช่างซ่อมบํารุงรถขนส่งทางรางด้วย โดยสามารถกําหนดหรือปรับปรุงร่างกฎกระทรวงที่เกี่ยวข้องตามความในร่างพระราชบัญญัติการขนส่งทางราง พ.ศ. ....
ทั้งนี้ กรมการขนส่งทางรางได้ขอความร่วมมือหน่วยงานผู้ให้บริการเดินรถขนส่งทางรางออกใบรับรอง (Certificate) ผู้ขับรถไฟหรือรถไฟฟ้าที่มีการให้บริการอยู่ในปัจจุบัน เพื่อเป็นการเตรียมความพร้อมในการออกใบอนุญาตขับรถไฟ/รถไฟฟ้า (License) ในระยะแรกก่อนที่ร่างพระราชบัญญัติการขนส่งทางราง พ.ศ. .... มีผลบังคับใช้ นอกจากนี้ ที่ประชุมได้มีการหารือเรื่องคุณสมบัติของผู้ที่ได้รับใบรับรองพนักงานขับรถไฟตามหลักเกณฑ์การออกใบอนุญาตพนักงานขับรถ รวมถึงแนวทางในการแก้ไขระเบียบ ข้อบังคับ เพื่อรองรับความต้องการพนักงานขับรถไฟที่เพิ่มขึ้นในอนาคต โดยเฉพาะอย่างยิ่งเมื่อโครงการรถไฟทางคู่แล้วเสร็จ พร้อมทั้งมีการจัดหารถจักรและล้อเลื่อนเพิ่มเติมมาให้บริการ ส่งผลให้มีจํานวนขบวนรถขนส่งผู้โดยสารและสินค้าเพิ่มมากขึ้นตามนโยบายรัฐบาลและรัฐมนตรีว่าการกระทรวงคมนาคม ซึ่งการออกใบอนุญาตขับรถไฟนี้ จะทําให้ประชาชนผู้ใช้บริการ และผู้ประกอบการขนส่งสินค้าทางรางมีความมั่นใจด้านความปลอดภัยในการเดินทางและขนส่งด้วยระบบขนส่งทางรางเพิ่มมากยิ่งขึ้น
รัฐบาลไทย-ข่าวทำเนียบรัฐบาล-อนุมัติแล้ว "วัคซีนซิโนแวค" ฉีดในภาวะฉุกเฉิน
วันพุธที่ 2 มิถุนายน 2564
อนุมัติแล้ว "วัคซีนซิโนแวค" ฉีดในภาวะฉุกเฉิน
...
วันที่ 1 มิ.ย.64 เว็บไซต์องค์การอนามัยโลก หรือ WHO เปิดเผยข้อมูลการอนุมัติวัคซีนซิโนแวค จากประเทศจีน ใช้สําหรับสภาวะฉุกเฉินแล้ว โดยเป็นไปตามมาตรฐานสากลด้านความปลอดภัย
https://worldhealthorganization.cmail19.com/.../AC076E125...
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.ยุติธรรม รับมอบอุปกรณ์ทางการแพทย์ เพื่อป้องกันและควบคุมการแพร่ระบาดของโรคติดเชื้อไวรัสโคโรนา 2019 (Covid 2019)
วันพุธที่ 2 มิถุนายน 2564
รมว.ยุติธรรม รับมอบอุปกรณ์ทางการแพทย์ เพื่อป้องกันและควบคุมการแพร่ระบาดของโรคติดเชื้อไวรัสโคโรนา 2019 (Covid 2019)
นายสมศักดิ์ เทพสุทิน รัฐมนตรีว่าการกระทรวงยุติธรรม รับมอบอุปกรณ์ทางการแพทย์เพื่อป้องกันและควบคุมการแพร่ระบาดของโรคติดเชื้อไวรัสโคโรนา 2019 (Covid 2019)
ในวันพุธที่ ๒ มิถุนายน ๒๕๖๔ เวลา ๑๑.๐๐ น.ณ โถงกลาง ชั้น ๒ อาคารกระทรวงยุติธรรม ถนนแจ้งวัฒนะ กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม รับมอบอุปกรณ์ทางการแพทย์เพื่อป้องกันและควบคุมการแพร่ระบาดของโรคติดเชื้อไวรัสโคโรนา 2019 (Covid 2019) ดังนี้
บริษัท เรดิสัน แมนูแฟคเจอริ่ง จํากัด มอบหน้ากากอนามัย จํานวน ๑๐,๐๐๐ ชิ้น
สมาคมวิเทศพาณิชย์ไทย - จีน มอบหน้ากากอนามัย จํานวน ๒๐,๐๐๐ ชิ้น
และชุด PE GOWN จํานวน ๒,๐๐๐ ชุด
บริษัท ธีรชัยไพศาล คอร์ปอเรชั่น จํากัด มอบเจลแอลกอฮอล์ จํานวน ๓,๐๐๐ ขวด
บริษัท เอ็ม บี เค จํากัด (มหาชน) สนับสนุนน้ําดื่ม จํานวน ๕,๐๐๐ ขวด
เพื่อป้องกันและควบคุมการแพร่ระบาดของโรคติดเชื้อไวรัสโคโรนา 2019 (Covid 2019)
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรมพร้อมด้วย นายอายุตม์ สินธพพันธุ์ อธิบดีกรมราชทัณฑ์
และ พ.ต.ท.วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน เข้าร่วมโดย กระทรวงยุติธรรมจะนําอุปกรณ์ดังกล่าวไปใช้ในการป้องกันการแพร่ระบาดของโรคติดเชื้อไวรัสโคโรนา 2019 (Covid 2019) ให้เกิดประโยชน์สูงสุด
รัฐบาลไทย-ข่าวทำเนียบรัฐบาล-‘ลุงป้อม’ห่วงเยาวชนภาคใต้ ส่งที่ปรึกษา รมว.เฮ้ง มอบชุดธารน้ำใจจากสภากาชาดไทย สู้ภัยโควิด-19 แก่ลูกจ้างในสถานประกอบการ จ.เพชรบุรี
วันพุธที่ 2 มิถุนายน 2564
‘ลุงป้อม’ห่วงเยาวชนภาคใต้ ส่งที่ปรึกษา รมว.เฮ้ง มอบชุดธารน้ําใจจากสภากาชาดไทย สู้ภัยโควิด-19 แก่ลูกจ้างในสถานประกอบการ จ.เพชรบุรี
รัฐมนตรีว่าการกระทรวงแรงงาน เผย พล.อ.ประวิตร วงษ์สุวรรณ รองนายกรัฐมนตรี ห่วงใยเยาวชนจาก 3 จังหวัดชายแดนภาคใต้ที่มาทํางานในสถานประกอบการจังหวัดเพชรบุรี มอบหมายที่ปรึกษารัฐมนตรีว่าการกระทรวงแรงงานลงพื้นที่ส่งมอบชุดธารน้ําใจและอาหารฮาลาลจากสภากาชาดไทย เ
เมื่อวันที่ 2 มิถุนายน 2564นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า จากสถานการณ์การแพร่ระบาดของโควิด-19 รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรี และ รมว.กลาโหม และกระทรวงแรงงานภายใต้การนําของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องผู้ใช้แรงงาน รวมทั้งเยาวชนจาก 3 จังหวัดชายแดนภาคใต้ที่มาทํางานในสถานประกอบการจังหวัดเพชรบุรี ตามโครงการเคลื่อนย้ายแรงงานอย่างเป็นระบบ โดยความร่วมมือระหว่างหน่วยงานในสังกัดกระทรวงแรงงานในพื้นที่จังหวัดชายแดนใต้ จังหวัดเพชรบุรี และ ศอบต. ผมในฐานะรัฐมนตรีว่าการกระทรวงแรงงานจึงได้มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน ลงพื้นที่จังหวัดเพชรบุรี เพื่อมอบชุดธารน้ําใจจากสภากาชาดไทย และอาหารฮาลาลแก่เยาวชนชายแดนใต้ ซึ่งเป็นลูกจ้างในสถานประกอบการจากการแพร่ระบาดของโควิด -19 ณ พื้นที่สวนสาธารณะ บางเค็ม และมณฑลทหารบกที่ 15 อําเภอเมืองเพชรบุรี จังหวัดเพชรบุรี
นางธิวัลรัตน์กล่าวว่า ในวันนี้ดิฉันได้รับมอบหมายจากท่านสุชาติ ชมกลิ่น รัฐมนตรีว่าการกระทรวงแรงงานให้ลงพื้นที่จังหวัดเพชรบุรี เพื่อมอบชุดธารน้ําใจและอาหารฮาลาลจากสภากาชาดไทย แก่ลูกจ้าง ในสถานประกอบการจากการแพร่ระบาดของโควิด -19 ซึ่งทางกระทรวงแรงงานได้รับการประสานจากสภากาชาดไทยให้ความอนุเคราะห์ชุดธารน้ําใจ ซึ่งเป็นอาหารฮาลาลให้เยาวชนชายแดนใต้ได้รับประทาน โดยมี นายกเหล่ากาชาดจังหวัดเพชรบุรี สถานีกาชาดที่ 8 เพชรบุรี หัวหน้าหน่วยงานในสังกัดกระทรวงแรงงานจังหวัดเพชรบุรี เข้าร่วมเป็นตัวแทนในการมอบ ผู้แทนแรงงานจาก 3 จังหวัดชายแดนภาคใต้ เป็นผู้รับมอบในครั้งนี้ด้วย ทั้งนี้ ท่านรองนายกรัฐมนตรี พล.อ.ประวิตร วงษ์สุวรรณ ในฐานะที่ท่านกํากับดูแลกระทรวงแรงงานได้ฝากความห่วงใยมายังเยาวชนจากจังหวัดชายแดนภาคใต้ที่ทํางานในสถานประกอบการจังหวัดเพชรบุรี เพื่อเป็นขวัญและกําลังใจในการต่อสู้โควิด -19 ให้ก้าวข้ามไปด้วยกัน
รัฐบาลไทย-ข่าวทำเนียบรัฐบาล-รมว.ยุติธรรม มอบ สำนักงาน ป.ป.ส. เร่งขยายผลสอบเครือข่ายขนยาเสพติดข้ามชาติ หลังจับผีน้อยคาสนามบินอินชอน พบยาไอซ์มูลค่า 341 ล้านบาท
วันพุธที่ 2 มิถุนายน 2564
รมว.ยุติธรรม มอบ สํานักงาน ป.ป.ส. เร่งขยายผลสอบเครือข่ายขนยาเสพติดข้ามชาติ หลังจับผีน้อยคาสนามบินอินชอน พบยาไอซ์มูลค่า 341 ล้านบาท
นายสมศักดิ์ เทพสุทิน รัฐมนตรีว่าการกระทรวงยุติธรรม มอบสํานักงานคณะกรรมการป้องกันและปราบปรามยาเสพติด ประสานงานกับเจ้าหน้าที่สํานักงานอัยการสูงสุด สาธารณรัฐเกาหลี (SPO) เพื่อขยายผลไปถึงผู้สั่งการ พร้อมสอบเส้นทางการเงินก่อนทําการยึดทรัพย์สินต่อไป
สืบเนื่องจาก วันที่ 7 พฤษภาคม ที่ผ่านมา เวลา 17.15 น. เจ้าหน้าที่ศุลกากรประจําสนามบิน อินชอน (เกาหลีใต้) ได้ตรวจยึดยาเสพติด (ยาไอซ์) น้ําหนักรวมสิ่งห่อหุ้ม ประมาณ 4,040.49 กรัม มูลค่ากว่า 12.14 พันล้านวอน หรือประมาณ 341ล้านบาทไทย พร้อมจับกุมผู้ต้องหาที่ส่งมาจากประเทศไทย นั้น
ล่าสุด วันที่ 2 มิถุนายน 2564 นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ได้เร่งสั่งการให้ สํานักงานคณะกรรมการป้องกันและปราบปรามยาเสพติด หรือ ป.ป.ส. ประสานงานกับเจ้าหน้าที่สํานักงานอัยการสูงสุด สาธารณรัฐเกาหลี (SPO) เพื่อขยายผลไปถึงผู้สั่งการ และเครือข่ายที่ร่วมลักลอบคนยาเสพติดไปประเทศเกาหลีใต้ เพื่อหาพยานหลักฐานเตรียมดําเนินคดี พร้อมสอบเส้นทางการเงิน เพื่อทําการยึดทรัพย์สินต่อไป
ขณะที่ นายวิชัย ไชยมงคล เลขาธิการ ป.ป.ส. เปิดเผยว่า เจ้าหน้าที่ป.ป.ส. ได้ประสานข้อมูลกับเจ้าหน้าที่สํานักงานอัยการสูงสุดเกาหลีใต้ ที่ประจําอยู่ในสํานักงาน ป.ป.ส. มาโดยตลอด จนขยายผลทราบว่า ของกลางดังกล่าว (ยาไอซ์) ถูกส่งมาจากบริษัทส่งสินค้า ซอยอิทาปัจ 13 ถนนเพชรเกษม เขตบางแค ซึ่งระบุตัวผู้ส่งชัดเจนแต่อยู่ระหว่างการสอบสวน โดยมีการส่งยาเสพติดผ่านทางเครื่องบิน โดยนักค้ายาเสพติดกลุ่มนี้จะมีการติดต่อซื้อขายยาเสพติดผ่าน แอปพลิเคชั่น ไลน์ กับเฟซบุ๊ก ก่อนขนส่งยาเสพติดผ่านพัสดุ และจัดส่งบริษัท ขนส่งพัสดุเอกชนแห่งหนึ่งโดยเบื้องต้นเจ้าหน้าที่ SPO (เกาหลีใต้) รายงานว่า กลุ่มผู้รับสินค้าดังกล่าวเป็นคนไทยที่ลักลอบเข้าเมือง ซึ่งสํานักงานป.ป.ส. กําลังเร่งดําเนินการขยายผลเพื่อรวบรวมพยานหลักฐานก่อนดําเนินคดีตามกฎหมายต่อไป
รัฐบาลไทย-ข่าวทำเนียบรัฐบาล-เปิดแนวทางลดภาระผู้ปกครองรับเปิดเทอม
วันพุธที่ 2 มิถุนายน 2564
เปิดแนวทางลดภาระผู้ปกครองรับเปิดเทอม
...
เพื่อลดภาระค่าใช้จ่ายและบรรเทาความเดือดร้อนของผู้ปกครองจากสถานการณ์โรคโควิด-19 ในปัจจุบัน ล่าสุด กระทรวงศึกษาธิการได้กําหนดแนวทางการเก็บเงินบํารุงการศึกษา ค่าธรรมเนียมการศึกษา ค่าธรรมเนียมการเรียน และค่าธรรมเนียมอื่น ๆ ภายใต้หลัก “คืนเงิน – ผ่อนผัน – ช่วยเด็กยากจน – ลดภาระผู้ปกครอง” ดังนี้
.
1.กรณีที่ได้มีการเรียกเก็บเงินบํารุงการศึกษา ค่าธรรมเนียมการศึกษา และอื่น ๆ ไปแล้ว ให้คืนเงินดังกล่าว ในส่วนที่ไม่ได้จัดกิจกรรมการเรียนการสอนในช่วงสถานการณ์โรคโควิด-19
.
2.หากมีความจําเป็นต้องเรียกเก็บเงินบํารุงการศึกษา ค่าธรรมเนียมการศึกษา และอื่น ๆ เพื่อใช้จ่ายในการจัดกิจกรรมการเรียนการสอน อาจพิจารณาผ่อนผันหรือขยายระยะเวลาการเรียกเก็บเงินดังกล่าวตามความเหมาะสม
.
3.พิจารณาให้ความช่วยเหลือในกรณีที่ผู้ปกครองของนักเรียน - นักศึกษา ได้รับผลกระทบจากสถานการณ์โรคโควิด-19 ตามความจําเป็น เหมาะสม
.
4.ให้หน่วยงานต้นสังกัดหรือที่กํากับโรงเรียนหรือสถานศึกษา แจ้งเวียนไปยังสถานศึกษาในสังกัดให้ปฏิบัติตามประกาศนี้
.
โดยจะเริ่มตั้งแต่ปีการศึกษา 2564 เป็นต้นไป จนกว่าจะมีประกาศเปลี่ยนแปลงเป็นอย่างอื่น
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รฟม. แจ้งปิดพื้นที่บางส่วนของลานจอดรถ MRT สถานีห้วยขวาง
วันพุธที่ 2 มิถุนายน 2564
รฟม. แจ้งปิดพื้นที่บางส่วนของลานจอดรถ MRT สถานีห้วยขวาง
เพื่อดําเนินการก่อสร้างที่จอดรถยนต์อัตโนมัติ ระหว่างวันที่ 1 มิถุนายน ถึง 9 กันยายน 2564
เนื่องด้วย การรถไฟฟ้าขนส่งมวลชนแห่งประเทศไทย (รฟม.) เตรียมดําเนินการก่อสร้างที่จอดรถยนต์อัตโนมัติ หรือ Robot Parking ในบริเวณลานจอดรถสถานีห้วยขวาง ของรถไฟฟ้ามหานคร สายเฉลิมรัชมงคล (MRT สายสีน้ําเงิน) ระหว่างวันที่ 1 มิถุนายน ถึง 9 กันยายน 2564 จึงมีความจําเป็นต้องทําการปิดพื้นที่ให้บริการบางส่วนของลานจอดรถสถานีห้วยขวาง ตั้งแต่วันที่ 1 มิถุนายน 2564 เป็นต้นไป และจะมีการปิดทางเข้า-ออกลานจอดรถสถานีห้วยขวาง ฝั่งถนนรัชดาภิเษก เพิ่มเติม 2 ระยะ คือ ตั้งแต่วันที่ 1 – 5 สิงหาคม 2564 และ ตั้งแต่วันที่ 21 – 25 สิงหาคม 2564 โดยผู้ใช้บริการยังสามารถใช้ทางเข้า-ออกลานจอดรถสถานีห้วยขวาง ฝั่งถนนประชาราษฎร์บําเพ็ญ ได้ตามปกติ ทั้งนี้ รฟม. ต้องอภัยในความไม่สะดวกของผู้ใช้บริการมา ณ โอกาสนี้
รฟม. ได้จัดทําโครงการเพิ่มพื้นที่จอดรถในเส้นทางรถไฟฟ้า MRT สายสีน้ําเงิน โดยการติดตั้งระบบที่จอดรถยนต์อัตโนมัติในบริเวณลานจอดรถของสถานีต่างๆ นําร่องจากลานจอดรถสถานีสามย่าน ที่ได้เปิดให้บริการแล้วตั้งแต่วันที่ 1 เมษายน 2564 เป็นต้นมา และ รฟม. จะทยอยดําเนินการติดตั้งระบบที่จอดรถยนต์อัตโนมัติดังกล่าวนี้ในลานจอดรถของสถานีอื่นๆ ต่อไป โดยเทคโนโลยีใหม่นี้จะช่วยเพิ่มประสิทธิภาพของพื้นที่จอดรถที่มีอยู่อย่างจํากัด และอํานวยความสะดวกสบายให้แก่ผู้ใช้บริการเมื่อนํารถเข้ามาจอด ด้วยระบบเครื่องกลที่ทําหน้าที่เสมือนหุ่นยนต์รับรถขึ้นไปจอดในลักษณะซ้อนกันในแนวดิ่ง ที่จะช่วยย่นเวลาเฉลี่ยในการรับ – ส่งรถเข้าและออกจากที่จอดรถ เหลือเพียงคันละ 90 วินาที และหากรถจอดชั้นไกลที่สุดจะใช้เวลาเพียง 3 นาทีเท่านั้น
สอบถามรายละเอียดเพิ่มเติมได้ที่ กองบริหารอาคารจอดรถ ฝ่ายพัฒนาธุรกิจ รฟม. โทร. 0 2716 4000 ต่อ 2325 และติดตามข้อมูลข่าวสาร รฟม. ได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044